b"\n_START_ARTICLE_\nVirtuaalne privaatv\xc3\xb5rk\n_START_SECTION_\nVirtuaalse privaatv\xc3\xb5rgu erivormid\n_START_PARAGRAPH_\nEsmased andmev\xc3\xb5rgud v\xc3\xb5imaldasid VPN stiilis \xc3\xbchendusi kasutades sissehelistavaid modemeid v\xc3\xb5i rendiliini \xc3\xbchendusi kasutades kaadriretranslaatoreid ja as\xc3\xbcnkroon\xc3\xbclekande virtuaalseid v\xc3\xb5rke, mida haldasid ja omasid telekommunikatsiooni pakkujad. Kuigi neid v\xc3\xb5rke ei peeta t\xc3\xb5elisteks VPN-ideks, sest nad muutsid informatsiooni turvaliseks, luues loogilisi informatsioonijugasid \xe2\x80\x93 seel\xc3\xa4bi passiivselt muutes saadetavat informatsiooni turvaliseks, mitte aktiivselt l\xc3\xa4bi kr\xc3\xbcpteerimise. J\xc3\xa4rgmiseks asendati need VPN-idega, mis p\xc3\xb5hinevad IP-l ja IP/Multiprotocol Label Switching (MPLS on informatsiooni saatmise t\xc3\xbc\xc3\xbcp, mis juhatab informatsiooni \xc3\xbchelt v\xc3\xb5rgu s\xc3\xb5lmelt teisele l\xc3\xbchikeste rajaviitadega, mitte pikkade v\xc3\xb5rgu aadressidega) v\xc3\xb5rkudel m\xc3\xa4rkimisv\xc3\xa4\xc3\xa4rselt odavama lahenduse t\xc3\xb5ttu ning suurema ribalaiuse t\xc3\xb5ttu, mis saavutati uute tehnoloogiatega \xe2\x80\x93 digitaalse abonendiliini ja valguskaabliv\xc3\xb5rkudega.\n_START_SECTION_\nAvatud s\xc3\xbcsteemide sidumise arhitektuuri kolmas kiht (OSI kiht 3)\n_START_PARAGRAPH_\nAvatud s\xc3\xbcsteemide sidumise arhitektuuri kolmas kiht (L3) tegeleb s\xc3\xb5numite marsruutimisega v\xc3\xb5rgus, mille k\xc3\xb5ige levinumaks protokolliks on IP (Internetiprotokoll)._NEWLINE_Internetiporotokoll (IP) on peamine sideprotokoll, mida j\xc3\xa4rgitakse pakettide saatmisel internetis kasutatavate v\xc3\xb5rguseadmete vahel (peamisteks \xc3\xbclesanneteks marsruutimine ning loogiline adresseerimine) \xe2\x80\x93 see defineerib viisi, kuidas grupp eraldiseisvaid v\xc3\xb5rke saavad t\xc3\xb6\xc3\xb6tada \xc3\xbcksteisega, luues globaalse v\xc3\xb5rgu._NEWLINE_Peamiseid v\xc3\xa4ljakutseid, mis siin esinevad VPN-ide pakkujatele on kui erinevad kasutajad kasutavad sama aadressi ruumi, eriti kui tegemist on IPv4 privaatsete aadresi ruumidega. Teenuse pakkuja peab arusaama ning eristama kattuvaid aadresse mitmete kasutajate v\xc3\xb5rkudes.\n_START_SECTION_\nKlassifitseerimine\n_START_PARAGRAPH_\nVirtuaalseid privaatv\xc3\xb5rke v\xc3\xb5ib klassifitseerida j\xc3\xa4rgmiselt:_NEWLINE_1) Teostuse j\xc3\xa4rgi_NEWLINE_a) punkt-punkti_NEWLINE_b) eemalasuv VPN_NEWLINE_2) OSI taseme j\xc3\xa4rgi (avatud s\xc3\xbcsteemide sidumise arhitektuuri taseme p\xc3\xb5hjal)_NEWLINE_a) kihid 4/7 VPN \xe2\x80\x93 WebVPN (v\xc3\xb5rguseadme kihid)_NEWLINE_b) kiht 3 VPN \xe2\x80\x93 IPSec. GREIPSec (v\xc3\xb5rgukiht, paketi tasemel)_NEWLINE_c) kiht 2 VPN \xe2\x80\x93 L2TP, PPTP, MPPE (kanalikiht, kaadri tasemel)_NEWLINE_IPSec \xe2\x80\x93 on internetiprotokolli turvalisuse parandamiseks loodud protokollide kogu, mis tegeleb autentimise, kr\xc3\xbcpteerimise ja algoritmide koosk\xc3\xb5lastamisega._NEWLINE_GRE \xe2\x80\x93 tunneldamise protokoll, mis on loodud Cisco s\xc3\xbcsteemide poolt, mis kapsuleerib paljusid v\xc3\xb5rgu taseme protokolle._NEWLINE_L2TP \xe2\x80\x93 tunneldamise protokoll, mis toetab VPN-e v\xc3\xb5i kasutatakse teenuse edastamise osana interneti pakkujate poolt._NEWLINE_PPTP \xe2\x80\x93 punkt-punkti tunneldamise protokoll, mida varem kasutati VPN-ide jaoks, kuid omab paljusid teadaolevaid turvalisuse vigu._NEWLINE_MPPE \xe2\x80\x93 Microsofti punkt-punkti tunneldamise protokoll._NEWLINE_3) Usalduse baasil_NEWLINE_a) Intranet VPN \xe2\x80\x93 firma sisev\xc3\xb5rgul p\xc3\xb5hinev VPN_NEWLINE_b) Extranet VPN \xe2\x80\x93 firma sisev\xc3\xb5rgu laiendusel v\xc3\xa4ljapoole firmat l\xc3\xa4bi interneti p\xc3\xb5hinev VPN_NEWLINE_c) Eemalasuv VPN\n_START_SECTION_\nKr\xc3\xbcpteerimata tunnelid\n_START_PARAGRAPH_\nM\xc3\xb5ned virtuaalsed v\xc3\xb5rgud kasutavad tunneldamise protokolle ilma andmevoogu kr\xc3\xbcpteerimata, et kaitsta informatsiooni privaatsust. Kuigi VPN-id tihti kannavad turvalisuse eest hoolt, ei t\xc3\xa4henda see seda, et kr\xc3\xbcpteerimata tunnelid kategoriseeruksid ''Turvaliste ja usaldatud'' kategooriase. Selle n\xc3\xa4iteks v\xc3\xb5ib tuua tunneli, mis on loodud kahe punkti vahel, mis kasutab GRE protokolli on t\xc3\xb5esti virtuaalne privaatv\xc3\xb5rk, kuid see pole turvaline, ega usaldatav._NEWLINE_Tavaliselt kr\xc3\xbcpteerimata tunnelid kasutavad siiski tunneldaise protokolli Layer 2 Tunneling Protocol (L2TP), kui tunnelil pole seatud protokolliks IPsec'i ja Punkt-punkti tunneldamise protokolli (PPTP) v\xc3\xb5i Microsofti punkt-punkti kr\xc3\xbcpteeritud protokolli (MPPE)\n_START_SECTION_\nMarsruutimine\n_START_PARAGRAPH_\nTunneldamise protokollidel on v\xc3\xb5imalus t\xc3\xb6\xc3\xb6tada punkt-punkti v\xc3\xb5rgu topoloogial, mis teoreetiliselt t\xc3\xa4hendaks, et neid ei saaks klassifitsserida VPN-idena \xe2\x80\x93 VPN definitsiooni p\xc3\xb5hjal on eeldatud, et VPN toetab omavolilisi ja muutuvaid v\xc3\xb5rgu s\xc3\xb5lmesi \xe2\x80\x93 kuid kuna enamus populaarseid ja enim levinud ruutereid soosivad ja toetavad tarkvaraliselt definieerituid tunneliteliideseid siis tavakasutajate lepingulised VPN-id tihti ongi defineeritud tunnelite kogud, mis t\xc3\xb6\xc3\xb6tavad laialdaselt levinud tunneldamise protokollidel.\n_START_SECTION_\nAutentimine\n_START_PARAGRAPH_\nTunneli algus- ja l\xc3\xb5pupunkt peavad olema autenditud enne, kui turvaline VPN tunnel saadakse luua._NEWLINE_Kasutaja tehtud kaug-VPN-d v\xc3\xb5ivad kasutada selleks salas\xc3\xb5nu, biomeetrilist kr\xc3\xbcpteeringut, kaheastmelist autentimist v\xc3\xb5i muid kr\xc3\xbcpteerimismeetodeid._NEWLINE_V\xc3\xb5rk-V\xc3\xb5rgu tunnelid kasutavad tihti salas\xc3\xb5nu v\xc3\xb5i digitaalseid sertifikaate. Need sertifikaadid salvestavad v\xc3\xb5tme j\xc3\xa4\xc3\xa4davalt, seega on v\xc3\xb5imalik tunnel luua automaatselt, ilma administraatori abita.\n_START_SECTION_\nVirtuaalsed privaatv\xc3\xb5rgud mobiilses keskkonnas\n_START_PARAGRAPH_\nMobiilset virtuaalset privaatv\xc3\xb5rku kasutatakse olukorras, kus VPN-i l\xc3\xb5pp-punkt pole fikseeritud \xc3\xbchegi kindla IP-aadressiga, vaid selle asemel uit\xc3\xbchendab m\xc3\xb6\xc3\xb6da erinevaid v\xc3\xb5rke, nagu n\xc3\xa4iteks andmev\xc3\xb5rgud mobiilsetelt pakkujatel v\xc3\xb5i m\xc3\xb6\xc3\xb6da erinevaid Wi-Fi p\xc3\xa4\xc3\xa4supunkte._NEWLINE_Mobiilseid VPN-e kasutatakse sageli seoses avalikkuse turvalisusega seotud situatsioonides, kus n\xc3\xa4iteks korrakaitse ohvitseridele tagatakse ligip\xc3\xa4\xc3\xa4s missioonikriitiliste rakendustele \xe2\x80\x93 n\xc3\xa4iteks arvuti poolt abistatav dispet\xc5\xa1er ja kurjategijate andmebaas, kui nad liiguvad m\xc3\xb6\xc3\xb6da erinevaid mobiilseid alamv\xc3\xb5rke._NEWLINE_Aina enam kasutavad mobiilseid VPN-e mobiilsed professionaalid, kes vajavad usaldusv\xc3\xa4\xc3\xa4rset \xc3\xbchendust. Mobiilseid VPN-e kasutatakse selleks, et muretult liikuda m\xc3\xb6\xc3\xb6da erinevaid v\xc3\xb5rke ilma, et kaoks rakenduse \xc3\xbchendus v\xc3\xb5i kaoks turvaline VPN-\xc3\xbchendus. Tavaline VPN ei suuda taluda selliseid s\xc3\xbcndmusi, sest kui tavalise VPN-v\xc3\xb5rgu tunnelit h\xc3\xa4iritakse, mille t\xc3\xb5ttu rakenduste \xc3\xbchendused katkevad, aeguvad v\xc3\xb5i kaovad t\xc3\xa4ielikult v\xc3\xb5ib tagaj\xc3\xa4rg olla VPN-i seadme enda kokku jooksmine._NEWLINE_Kokkuv\xc3\xb5tteks v\xc3\xb5ib \xc3\xb6elda, et selle asemel, et loogiliselt ''siduda kinni'' v\xc3\xb5rgu \xc3\xbcks l\xc3\xb5pp-punkt kindla IP-aadressi k\xc3\xbclge, on iga tunnel ''seotud kinni'' permanentselt mobiilse VPN-i algataja IP k\xc3\xbclge antud seadme IP. Mobiilse VPN-i tarkvara tegeleb k\xc3\xb5ige vajalikuga \xe2\x80\x93 v\xc3\xb5rgu autentimise ja hoiab v\xc3\xb5rgu seansi \xc3\xbcleval ilma, et mobiilse VPN-i kasutaja midagi aru saaks. Selleks, et seda suudetaks saavutada, loodi (HIP) Host Identity Protocol."